Diari Oficial de la Generalitat Valenciana


Sumari del DOGV 4223, del 08-04-2002 (2002/2905)

RESOLUCIÓ de 29 de novembre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Universitari la Fe de València per a fer extraccions i trasplantaments combinats de renyó pàncrees.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2905


Data del document
:   29-11-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * trasplantament d'òrgans
    * establiment hospitalari

RESOLUCIÓ de 29 de novembre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que concedeix l'acreditació a l'Hospital Universitari la Fe de València per a fer extraccions i trasplantaments combinats de renyó pàncrees. [2002/2905]
  
Vista la sol·licitud d'acreditació de l'Hospital Universitari la Fe de València per fer extraccions i trasplantaments combinats de renyó pàncrees.
  
Antecedents de fet
  
Primer
  
El director mèdic de l'Hospital la Fe de València, en representació de l'Hospital Universitari la Fe de València, va presentar la sol·licitud d'acreditació d'aquest centre per fer extraccions i trasplantaments combinats de renyó pàncrees.
  
Segon
  
El Servei de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, ha informat favorablement sobre l'acreditació sol·licitada.
  
Tercer
  
La Direcció Territorial de Sanitat de València ha comprovat que el centre té tots els requisits per a aquesta acreditació.
  
Quart
  
Vista la proposta de resolució efectuada per la cap del Servei de Recursos Sanitaris.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
Segon
  
S'ha complit el que estableix l'article 24.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc concedir l'acreditació per fer extraccions i trasplantaments combinats de renyó pàncrees a l'Hospital Universitari la Fe, situat a l'avinguda de Campanar, número 21, de València. Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.
  
València, 29 de novembre de 2001.- La directora general de l'Agència per a la Qualitat, l'Avaluació i la Modernització dels Serveis Assistencials: Amparo Flores Sarrión.